Up-195/04
Datum: 2004-09-29T00:00:00.000+02:00
ecli: ECLI:SI:USRS:2004:Up.195.04
vrsta: posamični akt
zadeva: ustavna pritožba
objavljeno: Neobjavljeno | 29.09.2004
dokument: US23873
akt: Ustavna pritožba A. A.
resitev: zavrženje
izrek: Ustavna pritožba A. A. se zavrže.
stavek: Ker pritožnik pomanjkljive vloge ni dopolnil v skladu z zahtevami iz dopisa, je Ustavno sodišče ustavno pritožbo zavrglo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
podlaga: Člen 55.1.4, Zakon o Ustavnem sodišču [ZUstS]
datum_vloge: 2004-03-16T23:00:00.000Z
datum_odlocitve: 2004-09-28T22:00:00.000Z

# Up-195/04 - 6

29. 9. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 14. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. se zavrže.**

## OBRAZLOŽITEV

Pritožnik je dne 16. 3. 2004 na Ustavno sodišče na obrazcu vložil vlogo, naslovljeno kot "pobuda." Ustavno sodišče je vlogo glede na vsebino in navedbo izpodbijanih posamičnih aktov opredelilo in obravnavalo kot ustavno pritožbo zoper sklep Višjega sodišča v Mariboru št. Kr 70/2003 z dne 3. 3. 2004. Ker ustavna pritožba ni vsebovala vsega, kar je po Zakonu o Ustavnem sodišču (v nadaljevanju ZUstS) potrebno za njeno obravnavo, je Ustavno sodišče ni moglo preizkusiti. Zato je pritožnika na podlagi drugega odstavka 54. člena ZUstS pozvalo k dopolnitvi. Pri tem ga je opozorilo, da lahko Ustavno sodišče ustavno pritožbo zavrže, če je v določenem roku ne bo dopolnil.

Pritožnik je vlogo dopolnil in v njej navedel, da z ustavno pritožbo sploh ne izpodbija sklepa Višjega sodišča v Mariboru in izrečene kazni, temveč da vlaga ustavno pritožbo zaradi bolečine in krivic, ki naj bi mu bile storjene z ravnanjem sodnice med kazenskim postopkom. Ustavno sodišče pa za presojo ravnanj ni pristojno. Glede na navedeno pritožnik vloge ni dopolnil v skladu s pozivom. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer